На основу члана 56. став 1. тачка 12. Статута Града Ниша ("Службени лист Града Ниша", бр. 88/2008, 143/2016 и 18/2019), члана 120. став 1. и 121. став 1, 4. и 5. Пословника Скупштине Града Ниша ("Службени лист Града Ниша", бр. 53/2023 – пречишћен текст)

Градско веће Града Ниша, подноси

**А М А Н Д М А Н**

на Предлог правила о организацији и раду

сталне манифестације Интернационалне хорске свечаности

**I** У Предлогу правила о организацији и раду сталне манифестације Интернационалне хорске свечаности, утврђеног Решењем Градског већа Града Ниша, број 252-1/2024-03 од 25.03.2024. године, у члану 4. став 1. у тачки 5. бришу се зарез и речи: „у чији рад могу бити укључени чланови скупштинске Комисије за културу, образовање, спорт и омладину“.

**II** Овај амандман постаје саставни део Предлога правила о организацији и раду сталне манифестације Интернационалне хорске свечаности.

**О б р а з л о ж е њ е**

Градско веће Града Ниша, на седници одржаној 25.03.2024. године, утврдило је Предлог правила о организацији и раду сталне манифестације Интернационалне хорске свечаности.

Градско веће Града Ниша подноси амандман на Предлог правила о организацији и раду сталне манифестације Интернационалне хорске свечаности, којим се у члану 4. став 1. у тачки 5. бришу зарез и речи: „у чији рад могу бити укључени чланови скупштинске Комисије за културу, образовање, спорт и омладину“, с обзиром на то да се образовање и рад Комисија и других тела која по потреби формира Савет Интернационалних хорских свечаности, уређује пословником о раду Савета као и правилницима и пословницима о раду органа и тела које именује.

 У складу са чланом 121. став 5. Пословника Скупштине Града Ниша, овај амандман постаје саставни део Предлога правила о организацији и раду сталне манифестације Интернационалне хорске свечаности.

Број: 334-7/2024-03

У Нишу, 10.04.2024. године

**ГРАДСКО ВЕЋЕ ГРАДА НИША**

 **ПРЕДСЕДНИЦА**

**Драгана Сотировски**